**Dyddiad cyhoeddi:** 7 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **A fyddech cystal â rhoi rhestr lawn i mi o bob tocyn y bydd y siopau Pay Zone hyn yn ei werthu (fel a allwch chi brynu unrhyw docyn i unrhyw orsaf National Rail yn unrhyw le yn y DU neu dim ond rhai gorsafoedd ac, os felly, pa orsafoedd allwch chi brynu tocynnau rhyngddynt)?**

Mae’r wybodaeth hon eisoes ar gael i’r cyhoedd ar dudalen Payzone ar wefan TrC:

<https://tfw.wales/ways-to-travel/rail/buy-tickets/ways-to-buy/payzone>

1. **A fyddech cystal â rhoi rhestr lawn i mi o bob siop Pay Zone a fydd yn gwerthu’r tocynnau hyn?**

Mae’r wybodaeth hon eisoes ar gael i’r cyhoedd. Mae rhestr lawn o’r siopau sy’n cymryd rhan ar gael drwy ddolen ar dudalen Payzone gwefan TrC:

<https://tfw.wales/sites/default/files/2022-01/Participating%20Payzone%20Retailers_0.pdf>

1. **A yw prisiau tocynnau sy’n cael eu prynu yn Pay Zone yr un fath â phetaech chi’n eu prynu mewn swyddfa docynnau neu gan y Gardiau ar y trên?**

Ydynt.

1. **Pa hyfforddiant sy’n cael ei roi i staff yn y Pay Zone hyn ynghylch gwerthu’r tocynnau hyn (ac atodwch unrhyw ddogfennau hyfforddi perthnasol os gwelwch yn dda)?**

Mae pob perchennog siop wedi cael dogfen friffio (wedi’i hatodi – sylwch fod Payzone wedi gofyn i’r manylion Masnachol gael eu golygu), sydd hefyd yn cynnwys dolen i fideo hyfforddi YouTube. Mae ymweliadau â siopau gan Payzone a rheolwr TrC wedi cael eu cynnal i gefnogi staff ac i ateb ymholiadau. Mae’r derfynell wedi cael ei dylunio i annog staff mewn siopau i ofyn y cwestiynau perthnasol drwy’r llif archebu i sicrhau bod y cwsmer yn cael y tocyn cywir ar gyfer eu taith.

1. **Pa hyfforddiant sy’n cael ei roi i Gardiau TrC ac RPI ynghylch y tocynnau Pay Zone hyn ar gyfer pan fyddant yn cynnal archwiliadau ar drenau (ac atodwch unrhyw ddogfennau hyfforddi perthnasol)?**

Mae terfynellau Payzone yn rhoi e-Docynnau yn unol â’r safon RSPS3030 a ddefnyddir gan yr holl weithredwyr trenau a manwerthwyr trydydd parti, felly mae modd sganio’r cod bar ar y trên fel unrhyw docyn cod bar presennol.

1. **A fydd y tocynnau hyn sy’n cael eu prynu o siopau Pay Zone yn ddilys ar drenau GWR (fel rhwng Caerdydd a Chasnewydd er enghraifft) ac os felly, pa hyfforddiant sy’n cael ei roi i Gardiau GWR a RPI mewn perthynas â’r tocynnau Pay Zone hyn pan fyddant yn cynnal archwiliadau ar drenau (ac atodwch unrhyw ddogfennau hyfforddi perthnasol)?**

Fel yr uchod, mae terfynellau Payzone yn rhoi e-Docynnau yn unol â’r safon RSPS30 a ddefnyddir gan yr holl weithredwyr trenau a manwerthwyr trydydd parti fel bod modd sganio’r cod bar ar y trên fel unrhyw docyn cod bar sydd eisoes yn bodoli.

1. **A fydd y tocynnau hyn sy’n cael eu prynu o siopau Pay Zone yn ddilys ar drenau XC (fel rhwng Caerdydd a Chasnewydd er enghraifft) ac os felly, pa hyfforddiant sy’n cael ei roi i Gardiau XC a RPI mewn perthynas â’r tocynnau Pay Zone hyn pan fyddant yn cynnal archwiliadau ar drenau (ac atodwch unrhyw ddogfennau hyfforddi perthnasol)?**

 Fel yr uchod, mae terfynellau Payzone yn rhoi e-Docynnau yn unol â’r safon RSPS30 a ddefnyddir gan yr holl weithredwyr trenau a manwerthwyr trydydd parti fel bod modd sganio’r cod bar ar y trên fel unrhyw docyn cod bar sydd eisoes yn bodoli.

1. **Ar ba stoc tocynnau y bydd y tocynnau Pay Zone hyn yn cael eu rhoi (a yw’n faint cerdyn RSP9299/9399/9499/9599 stoc arferol y mae swyddfeydd tocynnau’n eu rhoi neu stoc fawr RSP9799 y mae eich Gardiau yn ei roi, neu a fydd yn rholyn derbynneb safonol o’r til)?”**

Mae e-Docynnau yn cael eu hargraffu ar y rholyn derbynneb safonol o’r til.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".